Պաշտպան Մուշեղ Շուշանյանը ակնհայտ անօրինական եւ կամայական որակեց դատարանի որոշումը եւ եւս մեկ անգամ միջնորդեց 11 անդամներին բերել նիստերի դահլիճ՝ ճշտել նրանց դիրքորոշումն ու ցանկությունը, թե ում են նրանք ցանկանում տեսնել որպես պաշտպան: Եթե նրանք ցանկություն հայտնեն, որ պաշտպանությունը իրականացվի մեր կողմից, ապա դուք պարտավոր եք հանրային պաշտպանների լիազորությունները որպես հանրային պաշտպաններ դադարեցնել: Կոպտորեն խախտվում են մեր պաշտպանյալների իրավունքները, առանց նրանց գիտության ու համաձայնության դուք ապօրինի կերպով ներգրավում եք հանրային պաշտպաններ, որոնք նույնիսկ ծանոթ չեն քրեական գործի նյութերին: Այսինքն՝ զուտ ձեւական հանրային պաշտպանների ֆիզիկական ներկայությունը ապահովելու համար դուք ցանկանում եք դատավարություն իրականացնել, եթե ցանկանում եք, խնդիր չկա, առանց մեզ իրականացրեք»,- ասաց Շուշանյանը: